b'\n_START_ARTICLE_\nQuantum praedecessores\n_START_PARAGRAPH_\nQuantum praedecessores (\xc3\xaen traducere, literalmente \xe2\x80\x9eca \xc8\x99i predecesorii lor\xe2\x80\x9d) este o bul\xc4\x83 papal\xc4\x83 eliberat\xc4\x83 la 1 decembrie 1145 de c\xc4\x83tre Papa Eugen al III-lea, care chema la o a doua cruciad\xc4\x83. Acesta a fost prima bulla av\xc3\xa2nd drept subiect o cruciad\xc4\x83._NEWLINE_Bula a fost emis\xc4\x83 ca r\xc4\x83spuns la c\xc4\x83derea Edessei, \xc3\xaen decembrie 1144, sub loviturile musulmanilor condu\xc8\x99i de Zengi. Pelerinii din Orient au adus vestea despre c\xc4\x83derea ora\xc8\x99ului cruciat \xc3\xaen Europa \xc3\xaen cursul anului 1145, iar ambasadori din Principatul Antiohiei, Regatul Ierusalimului \xc8\x99i Regatul armean al Ciliciei au sosit \xc3\xaen cur\xc3\xa2nd direct la curtea papal\xc4\x83 din Viterbo. Hugo, episcopul de Jabala, una dintre diecezele Bisericii latine a Ierusalimului, a fost printre cei care au transmis vestea.'